প্যারিসে অনুষ্ঠিতব্য কোপ২১ সম্মেলনে উপস্থাপনের লক্ষ্যে কমনওয়েলথ সরকার প্রধানগণ জলবায়ু পরিবর্তন সম্পর্কিত একটি শক্তিশালী যৌথ বিবৃতি/ঘোষণা চূড়ান্ত করেন। উক্ত বিবৃতিতে কমনওয়েলথ্ সরকার প্রধানরা কোপ২১ সম্মেলন হতে একটি উচ্চাকাঙ্খী, সমতাভিত্তিক, টেকসই এবং আইনগত বাধ্যবাধকতাসহ একটি চুক্তি সম্পাদনের উপর জোর দেন। তাঁরা জলবায়ু পরিবর্তন মোকাবেলায় বৈশ্বিক উষ্ণায়ন প্রাক-শিল্পায়ন যুগের উষ্ণতার ২ ডিগ্রী সেলসিয়াস এর মধ্যে সীমাবদ্ধ রাখতে আইনগত বাধ্যবাধকতার নির্দেশ থাকবে বলে আশা প্রকাশ করেন। তারা জলবায়ু পরিবর্তনের ফলে সম্ভাব্য ক্ষতির সম্মুখীন রাষ্ট্রসমূহের জন্য বাস্তবসম্মত ও জরুরীভিক্তিক অর্থায়নের সংস্থান রাখার উপর গুরুত্ব আরোপ করা হয়।